Éves rendezvény füzet sablon

XYZ Közművelődési Intézmény

Tárgyév éves rendezvény füzete

Tartalom:

[Január: 3](#_Toc392165422)

[Február: 3](#_Toc392165423)

[Március: 4](#_Toc392165424)

[Április: 5](#_Toc392165425)

[Május: 7](#_Toc392165426)

[Június 10](#_Toc392165427)

[Július 12](#_Toc392165428)

[Augusztus 12](#_Toc392165429)

[Szeptember 13](#_Toc392165430)

[Október 15](#_Toc392165431)

[November 16](#_Toc392165432)

[December 19](#_Toc392165433)

# Január:

|  |  |  |  |
| --- | --- | --- | --- |
| Dátum | Esemény | Leírás | Javasolt Programok |
| Január 1 | Újév – valamint – Petőfi Sándor születésnapja | 1823-ban ezen a napon született Petőfi Sándor |  |
| Január 6 | A Szent Korona Hazaérkezése | Ekkor került haza | Előadást és vitaestet tartani a Szent Korona történetéről. |
| Január 19 | A magyarországi németek elhurcolásának napja. | Az Országgyűlés 103/2013. (XII. 20.) OGY határozata a magyarországi németek elhurcolásának és elűzetésének emléknapjáról + 1137/2010. (VII. 1.) Korm. h. a nemzeti ünnepek, valamint a kiemelkedő fontosságú rendezvények előkészítésének és lebonyolításának rendjéről |  |
| Január 21 | Madách Imre születésnapja | 1823-ben ezen a napon született Madách Imre |  |
| Január 22 | A Magyar kultúra napja, a Himnusz születésének napja | A kézirat szerint Kölcsey Ferenc 1823-ban ezen a napon fejezte be a Himnusz megírását. Erre az eseményre emlékezve 1989 óta január 22-én ünnepeljük a MAGYAR KULTÚRA NAPJÁT. Ezen napon tüntetik ki a pedagógusokat is 1993 óta. |  |
| Január 27 | Nemzetközi Holocaust emléknap | 1945 Január 27-én lépték át először, az ukrán front szovjet katonái az auschwitzi haláltábor kapuját. 2006-ban az ENSZ nemzetközi emléknappá nyilvánította. |  |
| Január 30 | Görgey Artúr születésnapja | 1818-ban ezen a napon született Görgey Artúr 48-as tábornok és honvéd főparancsnok, elismert kémikus.  |  |

# Február:

|  |  |  |  |
| --- | --- | --- | --- |
| Dátum | Esemény | Leírás | Javasolt Programok |
| Február 1 | Köztársaság napja | 1946. február 1-jén fogadta el a Magyarország államformájáról szóló 1946. évi I. törvénycikket az országgyűlés. Ennek emlékére 2005-ben a Magyar Köztársaság kormánya február 1-jét a köztársaság emléknapjává nyilvánította. |  |
| Február 4 | Rákellenes világnap | 2000 Februárjában, Párizsban tartották az első rákellenes világkongresszust. A résztvevők február 4-én történelmi dokumentumot írtak alá, amely világméretű összefogásra szólít fel a halálos kór ellen.  |  |
| Február 9 | A II. Magyar Hadsereg pusztulása Voronyezsnél 1943-ban | A II. világháború egyik legnagyobb magyar katasztrófája volt a 2. magyar hadsereg pusztulása a Don-kanyarban. Több mint 40 ezren vesztették el életüket, 70 ezer katona került fogságba, akik közül tízezrek haltak meg. |  |
| Február 10 | Batthyány Lajos születésnapja | 1808-ban ezen a napon született, Magyarország első alkotmányosan megválasztott miniszterelnöke, a mártírhalált halt Batthyány Lajos |  |
| Február 11 | Betegek világnapja | II. János Pál kezdeményezésére 1993-tól február 11. A BETEGEK VILÁGNAPJA. A világnap célja, hogy „Isten egész népe kellő figyelmet szenteljen a betegeknek, segítse elő a szenvedés megértését.” |  |
| Február 14 | Valentin nap | Római kori ókeresztény mártírhalált halt Szent ünnepe, aki szerelmeseket titokban esketett. A vallási ünnepből átvéve, ma a szerelmes párok ünnepe. | Valentin napi lapkészítő foglalkozás.Facebookon szerelmes verseket és idézeteket közzétenni. |
| Február 20 | Munkácsy Mihály születésnapja | 1844-ben ezen a napon született Munkácsy Mihály | Buszos kirándulás Békéscsabára az ottani kiállításra |
| Február 21 | Nemzetközi anyanyelvi nap | Banglades javaslatára az ENSZ 1999-ben február 21-ét NEMZETKÖZI ANYANYELVI nappá nyilvánította. 2000-ben ünnepelték először. |  |
| Február 25 | A kommunizmus áldozatainak napja | Az Országgyűlés 2000. június 13-án elfogadott határozata értelmében minden év február 25-én tartják a KOMMUNIZMUS ÁLDOZATAINAK EMLÉKNAPJÁT. 1947. február 25-én Kovács Bélát, a Független Kisgazdapárt főtitkárát a megszálló szovjet katonai hatóságok jogtalanul letartóztatták és a Szovjetunióba hurcolták, ahol nyolc évet töltött fogságban. |  |

# Március:

|  |  |  |  |
| --- | --- | --- | --- |
| Dátum | Esemény | Leírás | Javasolt programok |
| március 1 | A nukleáris fegyverek elleni harc és a polgári védelem világnapja | Az 1954-ben a Bikini szigeteken robbantott hidrogénbomba által sugárfertőzést szenvedett japán halászok emlékére valamint az 1974-ben megalakult Polgári Védelmi Világszervezet kapcsán, bevezetett jeles nap |  |
| Március 2 | Arany János születésnapja | 1817-ban ezen a napon született Arany János. |  |
| március 3 | A békéért küzdő írók világnapja | A BÉKÉÉRT KÜZDŐ ÍRÓK VILÁGNAPJÁT a Nemzetközi Pen Club hirdette meg 1984 júniusában |  |
| március 6 | Nemzetközi energiatakarékossági világnap | A március 6-án, az Energiatakarékossági Világnap programja nemcsak arra hívja fel figyelmünket, hogy törődjünk önmagunkkal, hanem a környezettudatosságra, a fenntarthatóságra is. Egyre fontosabb témává válik az energiatakarékosság, és a megújuló energiaforrások, de hogyan lehetne rávenni az embereket, hogy valóban odafigyeljenek a környezettudatos életmódra? |  |
| március 8 | Nőnap | 1857. március 8-án New Yorkban 40 ezer textil- és konfekcióipari munkásnő sztrájkolt a béregyenlőségért és munkaidő csökkentésért. Erre emlékezve 1910 augusztusában, Koppenhágában Clara Zetkin javaslatára elhatározták, hogy NEMZETKÖZI nőnapot tartanak. Magyarországon 1914-ben ünnepelték először. |  |
| Március 14 | Nemzetközi PÍ nap | Ezen a napon született Einstein, s ennek kapcsán ünneplik minden évben a NEMZETKÖZI PÍ NAPot. ( 3.hó 14-e., azaz 3.14) A matematika egyik leghíresebb száma 3.1415926535…-el kezdődik és a végtelenségig tart. Minden évben különböző rendezvényekkel, vetélkedőkkel, konferenciákkal „ünneplik” a számot, számos könyv jelent meg már a témával kapcsolatban. | Családi Pi Nap!!!  |
| március 15 | 1848-as forradalom és szabadságharc kitörésének napja | 1848-as pesti forradalomra, majd az azt követő szabadságharc hőseire emlékezünk. |  |
| március 17 | Szent Patrik nap? | Az írek megtérítője és védőszentje. Neve napján Írországban és az USA-ban hatalmas parádékat rendeznek. | Ír koncert, és táncház Zajzon Gáborral és zenekarával. (Táncot tanít: Banya)Vendég: Bodor Teskó Tibor Mo. egyetlen kelta hárfása |
| március 19 | A cigányság világnapja | A CIGÁNYSÁG VILÁGNAPJA, egy tavaszköszöntő ünnephez kötődik, „ezen a napon indultak tovább a romák a téli szálláshelyükről vándorolni”. A hivatalos ünnepet, a romák világnapját április 8-án tartják. |  |
| március 22 | A Víz világnapja | A VÍZ világnapjának megünneplését az 1992. évi Rio, de Janeiró-i környezetvédelmi konferencián kezdeményezték. Ennek hatására az ENSZ március 22-ét nyilvánította e nappá, felhívva a kormányok, szervezetek és magánszemélyek figyelmét a víz fontos szerepére életünkben. Cél, hogy óvjuk, védjük környezetünket, s ezen belül a Föld vízkészletét. | Gyermek rajz pályázat és kiállítás |
| Március 23 | A Lengyel - Magyar barátság napja | 17/2007. (III. 14.) OGY h. a Magyar – Lengyel Barátság Napjáról |  |
| Március 25 | Bartók Béla születésnapja | 1881-ben ezen a napon született Bartók Béla. |  |
| március 27 | A Színházak Világnapja – valamint – II. Rákóczi Ferenc születésnapja | 1961-ben a Nemzetközi Színházi Intézet bécsi közgyűlése által elfogadott határozat alapján, e napon van a SZÍNHÁZI VILÁGNAP. A Nemzetközi Színházi Intézet 1975. évi kongresszusa úgy határozott, hogy 1978-tól a világ valamennyi országában üzenettel köszöntsék e napot. A színházi világnap célja, hogy felhívja a figyelmet a színházművészet – és tágabb értelemben a kultúra – fontosságára, tisztelegjen a színészek, a színházi dolgozók előtt, kérje a közönség szeretetét és támogatását. Ezen a napon köszöntik a színészeket.1676-ban ezen a napon született II. Rákóczi Ferenc az 1703-1711 közt, a Habsburg abszolutizmus ellen zajló szabadságharc vezére. | Diákszínjátszók találkozója ( pénteki nap, akár lehet 2 napos is) |
| Március 29 | Kosztolányi Dezső születésnapja | 1885-ben ezen a napon született Kosztolányi Dezső. |  |
| Március 31 | Szabó Lőrinc születésnapja | 1900-ban ezen a napon született Szabó Lőrinc |  |

# Április:

|  |  |  |  |
| --- | --- | --- | --- |
| Dátum | Esemény | Leírás | Javasolt programok |
| április 1 | Bolondok napja – valamint – Puskás „Öcsi” Ferenc születésnapja | Egy feltehetően Franciaországból származó nem hivatalos ünnepnap, aminek alkalmával barátok, kollégák, nebulók egyaránt könnyed tréfákkal és csínyekkel ugratják egymást, hogy a sokszor a hónapra jellemző bolondos időjárás ellenére is vidáman induljon a tavasz.1927-ben ezen a napon született Puskás „Öcsi” Ferenc a magyar labdarúgás legnagyobb alakja. |  |
| Április 4 | Juhász Gyula születésnapja | 1883-ban ezen a napon született Juhász Gyula. |  |
| Április 5 | Örkény István születésnapja | 1912-ben ezen a napon született Örkény István. |  |
| április első hétvégéje | A roma kultúra napja | A „cigányság szent ünnepének” nevezte Choli Daróczi József a minden év áprilisának első hétvégéjén megrendezendő ROMA KULTÚRA napját.  |  |
| április 8 | Az emberszeretet napja és a cigányság világnapja | A romák 1971-ben, Londonban rendezték meg első világkongresszusukat, amelyen az Indiából és húsz országból érkezett küldöttek elfogadták a roma nép szimbólumát, zászlaját, mottóját, himnuszát és április 8-át a ROMÁK világnapjává nyilvánították. Ekkor folyami szertartásokkal, illetve gyertyagyújtással ünnepelnek a romák a világ mintegy 40 országában, ezzel emlékezve arra, hogy mintegy ezer évvel ezelőtt indultak Indiából máig tartó vándorútjukra. |  |
| április 10 | Nemzeti rákellenes nap | A Magyar Rák Liga 1993-tól minden évben NEMZETI RÁKELLENES, napot szervez április 10-én dr. Doblinger Gyula (1849–1937) sebész, egyetemi tanár születésnapján, aki 1902-ben megalakította az első Országos Rák Bizottságot. A nap célja, hogy a társadalom minden rétegét – az egyént is – bevonják a rák elleni küzdelembe, felébresszék a felelősséget önmaguk iránt. |  |
| április 11 | A Magyar költészet napja, József Attila születésnapja | A magyar költészet napját Magyarországon 1964 óta József Attila születésnapján, április 11-én ünneplik. Ebből az alkalomból minden évben irodalmi előadóestekkel, könyvbemutatókkal, költőtalálkozókkal és - versenyekkel tisztelegnek a magyar líra előtt. |  |
| április 12 | A muhi csata emléknapja | 1242. április 12-én Muhi mellett ütközött meg IV. Béla magyar király az országra támadó hatalmas tatár erőkkel.  | Történelmi előadás, a korszakról és a csata részleteiről, valamint az azt követő időszakról. |
| Április 14 | Tóth Árpád születésnapja | 1886-ban ezen a napon született Tóth Árpád. |  |
| április 18 | Nemzetközi Műemlék Nap | Az UNESCO ICOMOS (International Council on Monuments and Sites) szervezetének javaslatára április 18-át NEMZETKÖZI MŰEMLÉKI nappá nyilvánították. Először 1984-ben ünnepelték. E napon főleg azokra a műemlékekre hívják fel a figyelmet, amelyek veszélyben vannak. Magyarország már a meghirdetés évében csatlakozott a kezdeményezéshez. | Középiskolásoknak vetélkedő, levelezős-inertrnetes, többfordulósgyőzteseknek kirándulás 18-án |
| április 19 | Holocaust emléknap ??? | A varsói gettólázadás leverésére emlékezvén Izrael állam kezdeményezésére, nemzetközi emléknap. |  |
| április 22 | A Föld Napja | Denis Hayes és barátai 1989-ben Kaliforniában létrehozták a Föld Napja Nemzetközi Hírközpontot, és havonta küldtek hírlevelet a világ minden országába, hogy a városi tömeg-felvonulásoktól kezdve szabadegyetemi előadásokig, faültetéstől a hulladékok újrahasznosításának megszervezéséig, a nemzetközi hírközlési rendszerek bevonásától falusi majálisokig sokféle akcióval ünnepeljék **április 22-én a Föld napját** a világ minden országában, a környezetbarát, fenntartható társadalom közös vágyával. |  |
| április 29 | A táncművészet világnapja | 1727-ben ezen a napon született Jean G. Noverre francia balett-táncos, az egyetemes táncművészet megújítója. Ebből az alkalomból a Nemzetközi Színházi Intézet 1981. évi madridi közgyűlése kezdeményezte a TÁNCMŰVÉSZET világnapjának megtartását. 1982-ben ünnepelték először. | Színes táncest – 3 féle műfajban fellépőkkel ( pl.:néptánc, balett, modern tánc…)(szerda) |
| április utolsó vasárnapja | A testvérvárosok napja | 1957. április 28-án a franciaországi Aix-les Bois-ban megalakult a Testvérvárosok Világszövetsége (UTO). Ennek alapján minden év április utolsó vasárnapján ünnepeljük a TESTVÉRVÁROSOK világnapját. |  |

# Május:

|  |  |  |  |
| --- | --- | --- | --- |
| Dátum | Esemény | Leírás | Javasolt programok |
| május 1 | A munka ünnepe | A munka ünnepe a nemzetközi munkásmozgalmak által kiharcolt ünnepnap, a legtöbb országban hivatalos állami szabadnap, amely a munkások által elért gazdasági és szociális vívmányokról hivatott megemlékezni. |  |
| Húsvét utáni 50. nap | Pünkösd | A húsvét utáni ötvenedik napon vasárnap ünnepli a keresztény világ a Szentlélek eljövetelét és egyben az egyház megalapítását, azaz pünkösd napját. A pünkösd elnevezés a görög pentekosztész, azaz ötvenedik szóból származik, és minden évben május 10-e és június 13-a közé esik. Pünkösdöt a keresztény egyház születésnapjának is tartják. |  |
| Május első vasárnapja | Anyák napja és a nevetés világnapja | Az amerikai eredetű hagyományt Magyarországon a Magyar Ifjúsági Vöröskereszt honosította meg. Az első megemlékezést 1925-ben szervezték. Az anyák napját Magyarországon minden évben május első vasárnapján ünnepeljük. |  |
| május 4 | A Star Wars nemzetközi világnapja | „May the 4th be with You!” ☺ | Filmek, rajzfilm sorozat vetítése, Cosplay zsűrizés, LAN party SW játékokkal. Vitakör: Greedo lőtt-e előbb, és miért nem. ☺ |
| május 5 | Európa nap – valamint – Radnóti Miklós születésnapja | Az 1949-ben május 5-én Londonban megalakult Európa Tanács Miniszteri Bizottsága 1964-ben elhatározta, hogy május 5-ét minden évben EURÓPA napjaként ünneplik.1909-ben ezen a napon született Radnóti Miklós |  |
| május 9 | A második világháború befejeződése Európában, az Európai Unió ünnepe. | Május 9-én a szovjet hadsereg elérte Prágát, ezzel az európai hadszíntéren a MÁSODIK VILÁGHÁBORÚ VÉGET ÉRT Május 9-én így a fasizmus felett aratott győzelemről emlékeznek meg világszerte, mely Európában egyben a BÉKE NAPJA is.Valamint 1951 áprilisában aláírták az első Szén és Acélközösséget létrehozó Párizsi Szerződést, amit az európai integráció első lépcsőjeként szoktak emlegetni. A kormányfők 1985-ös milánói találkozójukon elhatározták, hogy „EURÓPA napja”- ként fog bekerülni ez a nap a köztudatba, mely minden tagország állampolgárához szól. |  |
| május 15 | A szlovákiai magyarok emléknapja, a család nemzetközi napja, a klíma akciónapja | 1942-ben ezen a napon zajlott le a szavazás a szlovák parlamentben, amelyen Esterházy János egyedüli képviselőként a zsidók kitelepítése ellen szavazott. Erre emlékezve 1994 februárjában a szlovák parlament magyar képviselő csoportja május 15-ét a SZLOVÁKIAI MAGYAROK emléknapjává nyilvánította.1994-ben az ENSZ május 15-ét a CSALÁD NEMZETKÖZI napjává nyilvánította. A felhíváshoz Magyarország is csatlakozott. A kezdeményezés a figyelmet a családra, a társadalom legfontosabb „intézményére” irányítja.Május 15-én idén is összefog az egész világ, hogy a Nemzetközi Klímaváltozási Akciónap keretében felhívják a figyelmet a bolygónk éghajlatát fenyegető veszélyekre, és a klímaváltozás által előidézett, vészjósló természeti változásokra. |  |
| május 17 | A távközlés világnapja | 1865. május 17-én Párizsban húsz ország képviselői aláírták a Nemzetközi Távközlési Egyesület létrehozásáról szóló alapító okmányt. Ennek emlékére 1968 óta tartják a TÁVKÖZLÉSI világnapot. |  |
| május 18 | Múzeumok világnapja, az internet világnapja | A Múzeumok Nemzetközi Tanácsának 1977 májusában, Moszkvában megtartott XI. konferenciáján határozták el a MÚZEUMI VILÁGNAP ünneplését. 1978. május 18-án tartották meg először.AZ INTERNET világnapjának nincsenek olyan hagyományai, mint a távközlés világnapjának, az ENSZ még nem is ismerte el hivatalosan, de a folyamatosan növekedő világháló, mindenki számára egyre fontosabbá válik. Az internet világnapja szervesen összetartozik a távközlés világnapjával. | Előtte valamivel elindítani egy internetes vetélkedőt, aztán élőben egy vetélkedő az első x versenyzővel ( csapatos) |
| május harmadik vasárnapja | A madarak és fák napja | 1902-ben Chernel István ornitológus szervezte meg Magyarországon először a madarak és fák napját, amelyet az 1906. évi I. törvénycikk szabályozott. Apponyi Albert vallás- és közoktatásügyi miniszter körrendeletben írta elő: évente egy napot a népiskolákban a tanító arra szenteljen, hogy a tanulókkal a hasznos madaraknak és azok védelmének jelentőségét megismertesse. |  |
| május 21 | A kulturális fejlődés és sokszínűség világnapja | Az UNESCO 2001-ben felhívást intézett a tagállamokhoz és a civil szervezetekhez, hogy lehetőleg minél többek bevonásával és közreműködésével legyen ünnep a KULTURÁLIS FEJLŐDÉS és SOKSZÍNŰSÉG NAPJA. Ez a nap alkalom arra, hogy jobban megértsük a kulturális sokszínűségben rejlő értékeket, és ebből adódóan könnyebben tudjanak együtt élni a különböző kultúrák. |  |
| május 24 | Az európai nemzeti parkok napja | 1909. május 24-én alakultak meg az első európai nemzeti parkok Svédországban. 1999 óta május 24-én ünneplik AZ EURÓPAI NEMZETI PARKOK napját. | Utazás Kopácsi Rétre |
| május utolsó keddje | Nemzetközi tejnap | A Nemzetközi Tejszövetség 1957 óta minden év május első keddjén rendezi meg a NEMZETKÖZI tejnapot. Célja: a korszerű tej és tejtermékek és az egészséges életmód propagálása. |  |
| május utolsó vasárnapja | Gyereknap | A Nemzetközi Demokratikus Nőszövetség 1949. novemberi határozata alapján. 1950 óta május utolsó vasárnapján ünnepeljük a NEMZETKÖZI gyermeknapot. A nap célja, hogy felhívja a figyelmet a gyermekek jogaira, sajátos világukra. |  |
| május 31 | Dohánymentes nap | Az ENSZ Egészségügyi Világszervezete (WHO) 1986-tól május 31-ét DOHÁNYMENTES világnappá nyilvánította, bízva abban, hogy a dohányzással kapcsolatos halál megelőzhető. Minden nyolcadik percben meghal valahol valaki a világban a dohány ártalmai miatt. Ezt megelőzendő a WHO különböző programokat, kampányokat, felhívásokat indított, s ennek jegyében tartják minden évben a dohánymentes világnapot is. |  |

# Június

|  |  |  |  |
| --- | --- | --- | --- |
| Dátum | Esemény | Leírás | Javasolt programok |
| június első keddje | A szenvedélyek napja | 1999-ben a Sziget Kulturális Szervezőiroda és a Félúton Alapítvány hozta létre SZENVEDÉLYEK napját hagyományteremtő szándékkal és azzal a céllal, hogy a szenvedélybetegségek teljes spektrumát körüljárják, azok felismerésétől és megelőzésétől a gyógyulási lehetőségekig. Az ingyenes rendezvény programjai az elmúlt években nagy érdeklődés mellett, teltház előtt zajlottak. A szakmai előadásokat kulturális események, beszélgetések, filmvetítések, koncertek színesítik. |  |
| június 4 | Összetartozás napja, Trianoni emléknap | Az I. világháborút lezáró ún. Versailles-Washingtoni békerendszer részeként íratták alá a magyar delegációval a békeszerződést a Kis Trianonnak nevezett palotában 1920. június 4-én. Ezzel a békediktátummal Magyarország elvesztette területe jelentős részét a lakosság létszáma pedig, mintegy 10 millió fővel kevesebb lett. Erre az eseményre emlékezünk az Összetartozás napján |  |
| június 5 | Környezetvédelmi világnap | 1972-ben június 5-én nyílt meg Stockholmban „Ember és bioszféra” címmel az ENSZ környezetvédelmi világkonferenciája. A konferencia ezt a napot határozatában nemzetközi KÖRNYEZETVÉDELMI világnappá nyilvánította. |  |
| június 6 | A csók világnapja |  | Főtérre szervezni egy egyidejű csókváltást minél több résztvevővel. |
| június harmadik vasárnapja | Apák napja | 1908 júliusában tisztelegtek először az apák előtt, majd 1972-ben Richard Nixon amerikai elnök kezdeményezésére törvénybe iktatták megünneplését. Ma már a világ számos helyén minden év júniusának harmadik vasárnapján köszöntik a gyermekek édesapjukat. Az APÁK NAPJA magyarországi meghonosítására 1994-ben a Borsod megyei United Way indított mozgalmat Miskolcon. |  |
| június 16 | Független Magyarország napja | Az 1956. évi forradalom és szabadságharc vértanúi 1958. június 16-ai kivégzésének, valamint a szovjet csapatok 1991. júniusi kivonulásának emlékére tartjuk a FÜGGETLEN MAGYARORSZÁG napját. |  |
| Június 22 | Weöres Sándor születésnapja | 1913-ban ezen a napon született Weöres Sándor. |  |
| június 29 | Szent Péter és Szent Pál napja, Aratásünnep és Nemzetközi Duna nap – valamint - Megemlékezés napja a kuláküldözések idején tönkretett magyar gazdákról  | A Duna Védelmi Nemzetközi Bizottság kezdeményezésére a Duna Védelmi Egyezmény aláírásának tízedik évfordulója alkalmából, tizenhárom Duna menti ország 2004. június 29-én rendezte meg az első NEMZETKÖZI DUNA-NA Pot.23/2012. (III. 28.) Ogy. h. „Megemlékezés napja a kuláküldözések idején tönkretett magyar gazdákról” |  |

# Július

|  |  |  |  |
| --- | --- | --- | --- |
| Dátum | Esemény | Leírás | Javasolt programok |
| július 18 | Cigány szolidaritási nap | 1989-ben rendezték meg először Budapesten. |  |
| július 22 | A nándorfehérvári diadal napja | 1456-ban ezen a napon aratott győzelmet Hunyadi János és Szilágyi Mihály a Nándorfehérvárt ostromló török sereg felett. | A csata rekonstrukciós videójának levetítése iskolásoknak és érdeklődőknek. Történelmi előadás a korszakról és Tolna megyei relevanciájáról. |
| Július 27 | Eötvös Lóránd születésnapja | 1848-ban ezen a napon született Eötvös Lóránd. |  |
| július 31 | Az 1849-es segesvári ütközetnek és Petőfi Sándor halálának a napja | 1849-es segesvári csatában esett el minden valószínűség szerint, a forradalom egyik vezér egyénisége, és a nemzet egyik legnagyobb költője, Petőfi Sándor |  |

# Augusztus

|  |  |  |  |
| --- | --- | --- | --- |
| Dátum | Esemény | Leírás | Javasolt programok |
| augusztus 1 | A forint bevezetésének napja – valamint – Az Anyatejes táplálás világnapja | A világtörténelem egyik legnagyobb inflációját az 1946. augusztus 1-jén bevezetett forint zárta le. Az 1946-ban bevezetett forint fedezetéül az MNB 28t aranytartaléka szolgált fedezetül, amit az amerikai hadsereg 1946. augusztus 6-án visszaszolgáltatott a magyar államnak.1992-től tartják világszerte AZ ANYATEJES TÁPLÁLÁS világnapját, más néven a szoptatás világnapját. Egyre több csecsemő hal meg szerte a világon azért, mert nem jut anyatejhez. Ezért indította el az Egészségügyi Világszervezet és az UNICEF átfogó programját a csecsemők egészséges táplálása érdekében. |  |
| augusztus 2 | Cigány holocaust emléknap | 1944. augusztus 2-áról 3-ára virradóan több mint háromezer cigányt gyilkoltak meg az auschwitzi haláltáborban. A CIGÁNY HOLOKAUSZT emléknapjának éjszakáján virrasztással emlékeznek az áldozatokra. |  |
| Augusztus 8 | Kölcsey Ferenc születésnapja. | 1790-ben ezen a napon született Kölcsey Ferenc a Himnusz írója. |  |
| augusztus 12 | Nemzetközi Ifjúsági nap | 1999 decemberében az ENSZ közgyűlése jóváhagyta a fiatalok ügyeiért felelős miniszterek világkonferenciájának azt a javaslatát, hogy augusztus 12. legyen NEMZETKÖZI IFJÚSÁGI NAP. Az ENSZ szeretné felhívni a figyelmet a generációk közötti szolidaritásra mindenütt: a családban, a közösségekben, a nemzet egészében. |  |
| augusztus 13 | Az 1849-es világosi fegyverletétel napja – valamint – a balkezesek világnapja | 1849-ben ezen a napon tette le a fegyvert Görgey Artúr a Magyar Honvédség Főparancsnoka az orosz erőknek a Világosi síkon. Ezzel lezárult a 1848-49-es szabadságharc hazánkban.Egy balkezeseket tömörítő amerikai szervezet kezdeményezésére 1992 óta minden év augusztus 13-án ünnepeljük a Föld népességének csaknem 15 százalékát kitevő balkezeseket. | A múzeummal közösen megszerezni a Máday kiállítást valamint Máday Norbertnek előadást szervezni iskolásoknak.Táborokat figyelni, nekik ajánlani… |
| augusztus 20 | Szent István szentté avatásának ünnepe az államalapítás, az alkotmányosság-jogállamiság, és az új kenyér ünnepe | Szent István névünnepe 1949 óta az Alkotmány és az Új kenyér ünnepe, a rendszerváltás óta legfőbb állami ünnepünk lett.  |  |
| augusztus 29 | A mohácsi vész emléknapja | 1526-ban a mohácsi síkon vívott vesztes csatát a törökkel szemben majd lelte halálát, II. Lajos magyar király. A csatavesztést követően szabadon állt az út az ország kifosztására.  | A mohácsi csata rekonstrukciós videójának levetítése iskolásoknak és érdeklődőknek. Történelmi előadás a korszakról, és a csata Tolna megyei relavanciájáról. |

# Szeptember

|  |  |  |  |
| --- | --- | --- | --- |
| Dátum | Esemény | Leírás | Javasolt programok |
| szeptember 1 | A második világháború kitörésének emléknapja | 1939. szeptember 1-jén Németország megtámadta Lengyelországot, s ezzel elkezdődött a MÁSODIK VILÁGHÁBORÚ, amely mind méreteiben, mind veszteségeiben, mindmáig tartó hatásaiban többszörösen meghaladta az elsőt. A hat évig tartó háború közel 60 millió embert pusztított el. |  |
| szeptember 8 | Az írni, olvasni tudás nemzetközi napja | 1965. szeptember 8-án az UNESCO által Teheránba összehívott világkongresszus úgy döntött, hogy e napot AZ ÍRNI-OLVASNI TUDÁS NEMZETKÖZI napjának nyilvánítja. Ez a nap ráirányítja a figyelmet az írástudatlanság problémájára. |  |
| szeptember második vagy harmadik hétvégéje | Takarítási világnap | A TAKARÍTÁSI VILÁGNAP nem kötődik egyetlen konkrét dátumhoz sem, minden évben egy szeptember 20.-a körüli hétvégén ünneplik. A hagyomány Ausztráliából indult. Magyarországon a Magyar Cserkész Szövetség erdőtakarítási és szemétgyűjtési akciókat szervez. |  |
| Szeptember 19 | Kossuth Lajos születésnapja | 1802-ben ezen a napon született Kossuth Lajos |  |
| Szeptember 20 | Tamási Áron születésnapja | 1897-ben ezen a napon született Tamási Áron. |  |
| szeptember 21 | A magyar dráma napja – valamint – A béke napja | 2002 óta szeptember 21-én tartjuk A BÉKE NEMZETKÖZI napját. Az ENSZ Közgyűlése arra kérte az országokat, hogy tekintsék ezt a fegyverszünet és az erőszakmentesség napjának. |  |
| szeptember 22 | Autómentes világnap | Az Európai Unió szeptember 22-re AUTÓMENTES világnapot hirdetett meg. A minden évben megrendezett esemény célja, hogy felhívja a figyelmet a motorizáció és az elavult közlekedésszervezés által okozott súlyos környezeti és egészségügyi problémákra. |  |
| szeptember 26 | A nyelvek európai napja | Az Európa Tanács szeptember 26-át A NYELVEK EURÓPAI napjává nyilvánította. Az Európai Unió tagországaiban először 2001 őszén rendezték meg, melyen közel ötven ország vett részt. Ennek sikerén felbuzdulva azóta minden évben megemlékeznek a csaknem 200 különböző európai nyelvről. Az Európa-szerte megrendezett programok célja, hogy felhívják a figyelmet a nyelvtanulás fontosságára, a nemzetek közötti kapcsolatok és együttműködések fejlesztésére és a kulturális különbségek megőrzésére. |  |
| szeptember 29 | A pákozdi csata emléknapja | 1848. szeptember 29-én Sukoró és Pákozd között a Móga altábornagy vezette túlnyomórészt újoncokból álló magyar sereg megütközött a Jellasics parancsnoksága alatt álló, császári erőkkel. A magyar seregek győzelmet arattak a kétszeres túlerőben lévő császári csapatok felett. Jellasics Bécs irányában, menekülve hagyta el az országot. | A pákozdi csatáról szóló rekonstrukciós videó lejátszása iskolásoknak és érdeklődőknek. |
| szeptember 30 | A helyi önkormányzatok napja Magyarországon | Az Országgyűlés egy 2000. évi határozata a HELYI ÖNKORMÁNYZATOK napjává nyilvánította szeptember 30-át, annak emlékére, hogy 1990-ben ezen a napon tartották az első helyhatósági választásokat Magyarországon. |  |
| szeptember minden utolsó hét | A művelődés hete | A MŰVELŐDÉS HETE – a TANULÁS ÜNNEPE című országos programsorozatot, azzal az egyik fő törekvéssel, hogy a művelődés-felnőttképzés területén tevékenykedő intézményeket, szervezeteket sokszínű együttműködésre ösztönözze. A rendezvény célja az élethosszig tartó tanulás kultúrájának megteremtése, amely megszünteti az alap-, szak- és általános felnőttképzés, az írni-olvasni tudás és az egyéb kompetenciák megszerzése közötti hagyományos határokat az által, hogy ezek egymást segítő, egymást kiegészítő jellegét hangsúlyozza. |  |

# Október

|  |  |  |  |
| --- | --- | --- | --- |
| Dátum | Esemény | Leírás | Javasolt program |
| október 1 | Idősek világnapja | Az ENSZ közgyűlése 1991-ben nyilvánította október 1-jét AZ IDŐSEK világnapjává. Napjainkban kb. 600 millió hatvan év feletti személy él a világon, számuk 2025-re akár meg is kétszereződhet, éppen ezért a gyorsan öregedő világban az idősek sokat segíthetnek –önkéntes munkával, tapasztalataik átadásával. | Erzsó. Gergő énekes est.. ☺nyugdíjas klubnak, ….közalkalmazottaknak?... |
| október eleje | Gyalogló világnap | A GYALOGLÓ világnapot október elején tartják, és ebből az alkalomból Magyarországon 16 megyében rendeznek az egészséges életmódot népszerűsítő fesztiválokat. A sorozat célja a gyaloglás és általa a testmozgás meg- és elismertetése, megszerettetése az emberekkel. A szervezők nem egy nagy országos rendezvényt tartanak, hanem az a céljuk, hogy minél több településen legyen gyalogló nap. | Kirándulás szervezés Sötét völgybe, a Haramia forráshoz. |
| október első hétvégéje | Nemzetközi Madármegfigyelő napok | 1992-ben szerveztek először MADÁRMEGFIGYELŐ napokat Európában. Az akció legfontosabb célja, hogy minél több emberrel megismertessék a madárvédelem jelentőségét, a madár- és természetvédő szervezetek tevékenységének fontosságát. A madármegfigyelő napokat az őszi madárvonulás időszakának közepén, minden október első hétvégéjén rendezik. |  |
| október 4 | Állatok világnapja | AZ ÁLLATOK világnapját október 4-én ünnepeljük. Ez a nap Assisi Szent Ferencnek, az állatok védőszentjének halála napja. |  |
| október 4-10-ig | A világűr hete | Az ENSZ 2000 óta ünnepli a VILÁGŰR hetét október 4. és 10. között. Ezen a héten, a világon mindenütt ismeretterjesztő programokat szerveznek, a nemzetközi összefogás szükségességét hangsúlyozva. |  |
| október 6 | Aradi vértanúk emlék napja – Gróf Batthyány Lajos kivégzésének napja, Nemzeti gyásznap | 1849-ben ezen a napon szenvedett vértanúhalált a szabadságharc 12 honvéd tábornoka és egy főtisztje, valamint Magyarország első alkotmányos miniszterelnöke. 2001-ben az Országgyűlés nemzeti gyásznappá nyilvánította október 6-át. |  |
| október második péntekje | Tojásnap | A Nemzetközi Tojásszövetség 1999-ben hirdette meg minden év októberének második péntekére a TOJÁS világnapját, amelynek kapcsán több mint 30 tagországban rendezvények sorozata hívja fel a figyelmet a tojás nélkülözhetetlenségére. |  |
| október 12 | Európai kultúra napja | 2008. szeptember 20-án a Szabolcs-Szatmár-Bereg megyei Aranyosapátiban rendezték meg első alkalommal az európai kultúra napját. A nemzetközi rendezvény célja volt, hogy felhívja a figyelmet az egyenrangú kultúrák párbeszédének fontosságára. |  |
| október 16 | A kenyér világnapja – valamint – Élelmezési világnap | A svájci székhelyű Pékek Világszövetsége 2001-es kongresszusán döntött úgy, hogy október 16. legyen a KENYÉR VILÁGNAPJA. A világnap célja, hogy bemutassa a világ legfontosabb élelmezési cikkének – az életfontosságú ásványi anyagokat tartalmazó, fontos energiaforrásnak –, a kenyérnek a jelentőségét. |  |
| október 17 | A szegénység elleni küzdelem napja – valamint – Deák Ferenc születésnapja. | Az ENSZ közgyűlése 1992 decemberében a SZEGÉNYSÉG ELLENI KÜZDELEM világnapjává nyilvánította október 17. napját. A közgyűlés felhívta a tagállamok figyelmét arra, hogy szenteljék ezt a napot a szegénység elleni küzdelemmel kapcsolatos konkrét tevékenységek bemutatásának.1803-ban ezen a napon született Deák Ferenc „a haza bölcse”. |  |
| Október 18 | Magyar Festészet Napja | 2002 ót rendezik meg évente. |  |
| Október 22 | Liszt Ferenc születésnapja | 1811-ben ezen a napon született Liszt Ferenc zeneszerző. | Kórustalálkozó |
| október 23 | Az 56-os forradalom emléknapja – valamint – A köztársaság kikiáltásának napja | Az 1956-os forradalom a magyar nép legnagyobb XX. századi tette volt, ezért válhatott október 23. a széthulló Kádár-rendszer idejében jelképpé. 1989-ben ezen a napon kiáltották ki Magyarországon a köztársaságot. |  |
| október 28 | Nemzetközi Rubik kocka nap | 1976. október 28-án került közzétételre a RU0158 ügyiratszámú „Térbeli logikai játék” című szabadalmi bejelentés tulajdonosa ifj. Rubik Ernő. |  |
| október 31 | Őszirózsás forradalom emléknap – valamint – Az angolszász kultúrkörben ilyenkor ünneplik a Halloween-t. | 1918. október 31-én reggel győzött az „őszirózsás forradalom”, hatalmas tömeg ünnepelt az utcákon. A katonák a letépett K. U. K. sapkajelvények helyére, a civilek kabátjuk gomblyukába őszirózsát tűztek, így teremtették meg a forradalom szimbólumát.A halloween ősi [kelta](http://hu.wikipedia.org/wiki/Kelt%C3%A1k) hagyományokból kialakult ünnep, amit elsősorban az [angolszász](http://hu.wikipedia.org/wiki/Angolsz%C3%A1szok) országokban tartanak meg október 31. éjszakáján, bár mára már az egész világon elterjedt. |  |

# November

|  |  |  |  |
| --- | --- | --- | --- |
| Dátum | Esemény | Leírás | Javasolt programok |
| november 1 | Mindenszentek | Mindenszentek napja mindazon megdicsőült lelkek ünnepe, akikről megszámlálhatatlan sokaságuk miatt a kalendárium külön-külön, név szerint nem emlékezik meg. |  |
| november 2 | Halottak napja | A katolikus egyházban a Mindenszentek utáni nap (nov. 2. ha az vasárnap, akkor nov. 3.) a tisztítótűzben szenvedő lelkek emléknapja. |  |
| november 3 | A magyar tudomány napja – valamint – a japán kultúra napja | 1825. november 3-án, a pozsonyi országgyűlésen határozták el a magyar rendek a Magyar Tudományos Akadémia létrehozását. A Magyar Tudósok Világtalálkozóján (1996) döntés született arról, hogy ez a nap lesz minden évben a MAGYAR TUDOMÁNY NAPJA, amelyet először 1997-ben ünnepeltek meg.1852. november 3-án született a japán császári hatalmat helyreállító Mucuhito, a későbbi Meidzsi császár, a mostani császár, Akihito dédapja. A JAPÁN KULTÚRA napját 1947 óta ünneplik Japánban erre az eseményre emlékezve. | Csodák Palotájának munkatársait meghívni, „Rendhagyó fizika óra” c. délelőtt, iskolásoknak.origami kiállítás,foglalkozásMegnyitja:Müller Klaudia (Szekszárd)Elte- Japán szakos hallgató |
| november 4 | Az 1956-os forradalom és szabadságharc leverésének gyásznapja | Ezen a napon a szovjet néphadsereg páncélosai Szolnokról Budapestre vonultak: segítségükkel megkezdődött a „rendteremtés”. Ez a nap a szabadságáért küzdő nemzet gyásznapja. A forradalom leverését követő véres megtorlás után az ország polgári fejlődése több évtizedre megtorpant. Magyarország több mint harminc évig a szovjet befolyási övezet „legvidámabb barakkja” volt. |  |
| november 6 | Nemzetközi nap a környezet háború és fegyveres konfliktus során történő kifosztásának megelőzéséért | 2001-ben az ENSZ közgyűlése november 6-át a KÖRNYEZET HÁBORÚ és FEGYVERES KONFLIKTUS SORÁN TÖRTÉNŐ KIFOSZTÁSÁNAK MEGELŐZÉSÉÉRT VÍVOTT KÜZDELEM NEMZETKÖZI napjává nyilvánította. Célja felhívni a figyelmet arra, hogy egy fegyveres konfliktus milyen mértékben károsítja az ökoszisztémát és a természeti erőforrásokat – gyakran átnyúlva országhatárokon és generációkon. |  |
| November 7 | Erkel Ferenc születésnapja | 1810-ben ezen a napon született Erkel Ferenc a Himnusz megzenésítője. |  |
| november 10 | Tudomány világnapja a békéért és a fejlődésért | Az UNESCO november 10-ét a TUDOMÁNY világnapjává nyilvánította a BÉKÉÉRT és a FEJLŐDÉSÉRT. E nap célja, hogy emlékeztessen a tudomány béke és fejlődés iránti elkötelezettségére, valamint hangsúlyozza a közösséggel szembeni felelősségteljes használatát. Egyben felhívja a figyelmet a tudomány fontosságára és szorgalmazza a szakadék csökkentését e terület és a társadalom között. |  |
| november 13 | Magyar szentek emléknapja – valamint – A magyar nyelv napja – valamint – Klebelsberg Kunó születésnapja | A magyar katolikus egyház november 13-án tartja a MAGYAR SZENTEK és BOLDOGOK emléknapját, mindazokét, akiknek ereklyéit a magyar templomokban tisztelik, magyar földön születtek vagy Magyarországhoz kötődnek: a kanonizált szentek és boldogok mellett azokét is, akiknek nincs külön ünnepük, a hétköznapok ismeretlen hősei, szentjei, vértanúi.November 13-át az Országgyűlés 2011-ben nyilvánította a magyar nyelv napjává, lehetővé téve, hogy évente egyszer a közfigyelem ráirányuljon a magyar nyelvre, amely kulturális örökségünk és nemzeti identitásunk alapja.1875-ben ezen a napon született Klebelsberg Kunó. | Buszos ? zarándoklat, utazás pl: Skóciai Szent Margit kápolnához,(szül Mecseknádasd) vagy messzebb.(November 15-én, szombaton) |
| november 16 | Tolerancia nemzetközi napja | Az UNESCO kezdeményezésére 1995 a tolerancia éve volt, amikor nagyszabású nemzetközi kampányt szerveztek a tolerancia és az erőszakmentesség jegyében. A TOLERANCIA NEMZETKÖZI NAPJA ebből az eseményből nőtt, ki mint évenkénti alkalom arra, hogy a toleranciára felhívjuk a figyelmet az oktatásban, társadalmi színtereken vagy a politikában, illetve megvitassuk ennek helyi vagy globális problémáit. |  |
| november 17 | Nemzetközi Diáknap, Budapest napja |  | Városi/térségi diákköri konferencia a KLIK-el. Eszem iszom, zenézés. |
| november harmadik csütörtökje | Füstmentes világnap | Az Egészségügyi Világszervezet kezdeményezésére november harmadik csütörtökét aztán nemzetközi szinten is FÜSTMENTES nappá nyilvánították. |  |
| november harmadik hete | A magyar népdal és népköltészet hete | November harmadik hete a magyar népdal és népköltészet hete, kedvenc gyermekkori népmeséink, népdalaink ünnepe. Országszerte több iskolában és művelődési házban szerveznek az eseménnyel kapcsolatos programokat: népdaléneklő, népmeseszavaló-, meseillusztráló-, valamint rajzversenyeket tartanak. | Népdaléneklési, népmese mondó verseny több korcsoportban |
| november 20 | Ifjú zenebarátok napja – valamint – A gyermekek jogának napja | Az Ifjú Zenebarátok Nemzetközi Szövetsége 1968 tavaszán Lisszabonban tartott kongresszusának határozata alapján november 20-án ünneplik AZ IFJÚ ZENEBARÁTOK napját.1954-ben ajánlotta először ezt a napot az ENSZ közgyűlése a GYERMEKEK JOGÁNAK VILÁGNAPJA megünneplésére. 1959-ben ezen a napon fogadták el „A gyermeki jogok nyilatkozatát”, majd 1989-ben „A gyermekek jogainak konvencióját”. | Zene, zene, zeneIfjú zenészek közös műsora(zeneiskola jelenlegi, és végzett diákjainak találkozója műsorral egybekötve) |
| november 21 | A filozófia napja  | A filozófia a bölcselet tudománya, a bölcseleté, mely az emberiséget előreviszi. Ez okból hozta létre az UNESCO a FILOZÓFIA napját, melyet első alkalommal 2002-ben tartottak meg. Azóta minden évben tudományos konferenciákkal, vitafórumokkal és egyéb kapcsolódó eseményekkel ünnepelnek szerte a világon. |  |
| November 22 | Ady Endre születésnapja | 1877-ben ezen a napon született Ady Endre. |  |
| november 25 | Nemzetközi nap a nők elleni erőszak ellen – valamint - a Szovjetunióba hurcolt magyar politikai rabok és kényszermunkások emléknapja | Ezen a napon rendezik meg civil szervezetek és magánszemélyek, hogy felkeltsék a nyilvánosság figyelmét, és tájékoztatást nyújtsanak a nők elleni erőszakról, kifejezzék szolidaritásukat az áldozatok iránt, és nyomást gyakoroljanak a politikusokra a nők elleni erőszak minden formájának megszüntetése érdekében.41/2012. (V. 25.) OGY h. a Szovjetunióba hurcolt magyar politikai rabok és kényszermunkások emléknapjáról + 1137/2010. (VII. 1.) Korm. h. a nemzeti ünnepek, valamint a kiemelkedő fontosságú rendezvények előkészítésének és lebonyolításának rendjéről | 10 alkalmas önvédelmi tréning nők részére, a táncteremben. (vagy erre alkalmas térben)A Tolna Megyei Család , Esélyteremtési és Önkéntes Házzal kooperációban az általuk megkezdett „Mondj nemet az erőszakra!” előadás sorozat folytatása ezúttal a BMKK-ban. |
| November 26 | Babits Mihály születésnapja | 1883-ban ezen a napon született Babits Mihály. |  |
| november 27 | Véradók napja | Először 1954. november 27-én adományoztak kitüntetéseket a sokszoros véradóknak. Ebből az alkalomból a Magyar Vöröskereszt 1987-ben javasolta, hogy 1988-tól kezdődően november 27-én legyen a VÉRADÓK NAPJA. | Véradás helyben |
| november 29 | A palesztin szolidaritás nemzetközi napja | 1947. november 29-én az ENSZ Közgyűlése elfogadta a határozatot Palesztina felszabadításáról. 1977 óta ezen a napon ünneplik a tagállamok a PALESZTIN SZOLIDARITÁS NEMZETKÖZI napját. 1999-ben az ENSZ Közgyűlése javasolta a tagállamoknak, hogy adjanak nagyobb nyilvánosságot ennek a napnak. |  |
| november utolsó péntekje | A ne vásárolj semmit nap | A NE VÁSÁROLJ SEMMIT NAP vidám és kritikus tiltakozás a nyugati túlfogyasztás, a jólét, a vagyon egyenlőtlen elosztása, és a reklámnak a mindennapi életünkre gyakorolt hatása ellen. A ne vásárolj semmit! napot 1992-ben kezdeményezte a kanadai Ted Dave, aki a reklámszakmában dolgozott. Ezáltal akart tiltakozni a reklámok szüntelen túlfogyasztásra való ösztönzése ellen. |  |
| Karácsony előtti negyedik vasárnap | Az Advent kezdete |  |  |

# December

|  |  |  |  |
| --- | --- | --- | --- |
| Dátum | Esemény | Leírás | Javasolt programok |
| december 1 | Magyar Rádiózás napja – valamint – A békéért bebörtönzöttek nemzetközi napja | 1925. december 1-jén este 8 órakor indult meg avatóünnepséggel, majd hangversennyel a rendszeres rádiós műsorsugárzás. Erre az eseményre emlékezünk a MAGYAR RÁDIÓZÁS napján.A világ békemozgalmának aktivistái december 1-jén minden évben tiltakoznak az igazságtalanul bebörtönzöttek szabadon bocsátásáért a BÉKÉÉRT BEBÖRTÖNZÖTTEK NEMZETKÖZI NAPJA keretében. |  |
| december 3 | Fogyatékkal élők nemzetközi napja | Az ENSZ december 3-át a FOGYATÉKOS EMBEREK NEMZETKÖZI világnapjává nyilvánította 1992-ben, hogy felhívja a figyelmet a baleset, betegség, katasztrófa következtében fogyatékossá váltak problémáira. | Fogyatékkal élők adventi műsora, közös ajándékkészítés egészséges gyerekekkel, beszélgetés egy meghívott paraolimpikonnal, mint pl. Sors Tamás- gimnazistáknak ajánlva |
| december 6 | Mikulás | Myrai avagy Barii Szent Miklós (dec. 6.) a keleti egyház egyik fő szentje, a gyermekek Mikulása, Télapója, Karácsony Apója. Ma minden bizonnyal ő a legnépszerűbb, legismertebb szent az egész világon. |  |
| december 10 | Emberi jogok napja | 1948. december 10-én az ENSZ közgyűlésén elfogadták az emberi jogokról szóló egyetemes nyilatkozatot. Ennek emlékére az ENSZ 1950. december 4-i közgyűlése december 10-ét az EMBERI JOGOK napjává nyilvánította. |  |
| december 14 | A hűség napja | A kormány 2001-es rendelete alapján a HŰSÉG napjává nyilvánította december 14-ét, annak emlékére, hogy a 1921. december 14–16-án Sopronban és környékén megtartott népszavazáson a lakosság többsége a Magyarországhoz tartozás mellett döntött. |  |
| december 16 | A magyar kórusok napja és Kodály Zoltán születésnapja. | A Magyar Kórusok és Zenekarok Szövetsége (KÓTA) és a Magyar Zenei Kamara védnökségével 1991 óta rendezik meg a MAGYAR KÓRUSOK napját annak emlékére, hogy 1882-ben ezen a napon született Kodály Zoltán. |  |
| december 18 | Emigránsok nemzetközi napja – valamint – Kisebbségek napja Magyarországon | A kivándorlók napján az emberiség sokszínűségét ünneplik. A Föld lakosságának 2 százaléka, több mint 150 millió ember él szülőföldjétől távol. AZ EMIGRÁNSOK NEMZETKÖZI NAPJA december 18. ugyanis 1990-ben ezen a napon fogadta el az ENSZ a bevándorlók jogairól szóló határozatot. Első alkalommal 2000-ben ünnepelték ezt az eseményt. |  |
| december 24 | Szenteste | Jézus születését és a Szentlélek eljövetelét ünnepeljük ezen a napon a keresztény kultúrkörben. |  |
| december 25-26 | Karácsony | A Szeretet ünnepe, a legjelentősebb keresztény ünnep. |  |
| December 28 | Neumann János születésnapja | 1903-ban ezen a napon született Neumann János. |  |
| december 31 | Szilveszter | Az újév Gergely naptár szerinti eljövetelét ünneplejük ezen a napon a világ legtöbb pontján. |  |

Helyi érdekeltségű személyek nevezetes napjai: (védőszentek, ott született vagy meghalt nevezetes személyek, vagy, a településhez bármilyen módon kötődő személyek) Amennyiben nincs tudomás ilyen személyekről, akkor javasoljuk a kutatást a Tolna Megyei Levéltárban, a Tolna Megyei Illyés Gyula Könyvtárban, továbbá javasoljuk a konzultációt a Wossinsky Mór Megyei Múzeummal. Minden településnek vannak nagyjai, valakik, akikre a fiatal generáció valaminek a kapcsán felnézhet. Ezen személyek megtalálása és megünneplése a közösség érdeke.

Példa: Szekszárd

|  |  |  |  |
| --- | --- | --- | --- |
| Dátum | Esemény | Leírás | Javasolt programok |
| Szeptember 11 | I. Béla halála | Városi címet adományozó Árpád-házi királyunk tragikus halálának napja.  |  |
| Október 10 | Garay János születésnapja | 1810-ben ezen a napon született Garay János, Szekszárdon. |  |
| Október 28 | Béri-Balogh Ádám, elfogásának napja. | Béri-Balogh Ádám kuruc brigadéros (ma dandártábornok) A Dunántúli és Egervári-Győrvári harcok hőse számos példaértékű katonai hőstettét követően Szekszárd határában (a fánál) ütközetben bekerítették és elfogták a császárhű rác lovasok. | Általános iskolák számára, közreműködve a helyi plébániával és a Magyar Honvédséggel, gyertyagyújtásos, koszorú letételes zarándoklat a Béri-Balogh fához, ezt követően egy történelmi előadás szerepéről és hőstetteiről a Rákóczi szabadságharcban. |
| November 26 | Babits Mihály születésnapja | 1883-ban ezen a napon született Babits Mihály, Szekszárd szülötte. |  |
| Június 27 | I.(Szent) László születésének napja. | Szekszárd város védőszentjének születésnapja. Ezen a napon született 1043-ban Lengyelországban. |  |
| Június 28 | Szent László napja | Szekszárd város védőszentjének neve napja. Tisztelgésül a város minden évben fesztivált rendez. |  |
| Július 10 | A szekszárdi zsidók elhurcolásának, napja | 1944-ben ezen a napon hurcolták el városunkból a zsidó kisebbség tagjait. |  |
| Július 25 | Baka István születésnapja | 1948-ban ezen a napon született Baka István író, költő, műfordító, városunk szülötte. |  |

Felhasznált forrás: http://jelesnapok.oszk.hu/prod/nyito